લખનૌ, તા.પ: પહેલી ટી-20 મેચમાં દબાણમાં આવ્યા બાદ પ વિકેટે જીત મળ્યા બાદ હવે ભારતીય ટીમ અહીંના નવનિર્મિત ઇકાના સ્ટેડિયમ ખાતે જયારે બીજા ટી-20 મેચ માટે મેદાને પડશે ત્યારે તેનું લક્ષ્ય ત્રણ મેચની શ્રેણીમાં 2-0ની અતૂટ સરસાઇ હાંસલ કરવા પર હશે. લખનૌમાં 24 વર્ષના લાંબા ઇંતઝાર બાદ ઇન્ટરનેશનલ ક્રિકેટની વાપસી થઇ રહી છે. આ નવા સ્ટેડિયમના કયૂરેટરનું માનવું છે કે અહીંની પિચ બેટધરો માટે મુશ્કેલ બની રહેશે અને 130 ઉપરનું લક્ષ્ય હાંસલ કરવું પડકારરૂપ બની રહેશે.